
Ministru kabineta rīkojums Nr. 397
Rīgā 2022. gada 31. maijā (prot. Nr. 29 46. §)
Par Sporta politikas pamatnostādnēm 2022.–2027. gadam
· 1. Atbalstīt Sporta politikas pamatnostādnes 2022.–2027. gadam (turpmāk – pamatnostādnes).
· 2. Noteikt Izglītības un zinātnes ministriju par atbildīgo institūciju pamatnostādņu īstenošanā, bet par līdzatbildīgajām institūcijām – Aizsardzības ministriju, Ekonomikas ministriju, Finanšu ministriju, Iekšlietu ministriju, Labklājības ministriju, Vides aizsardzības un reģionālās attīstības ministriju, Veselības ministriju un Pārresoru koordinācijas centru. Minētajām institūcijām atbilstoši kompetencei nodrošināt  pamatnostādnēs noteikto uzdevumu īstenošanu.
· 3. Šā rīkojuma 2. punktā minētajām institūcijām pamatnostādnēs iekļautos pasākumus 2022. gadā īstenot no tām piešķirtajiem valsts budžeta līdzekļiem, bet jautājumu par papildus nepieciešamo finansējumu turpmākajos gados izskatīt Ministru kabinetā kārtējā gada valsts budžeta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām.
· 4. Pamatnostādnēs ietverto pasākumu īstenošanai papildus nepieciešamais finansējums nav ietverts Latvijas Nacionālā attīstības plāna 2021.–2027. gadam indikatīvajā projektu kopumā un likumā "Par vidēja termiņa budžeta ietvaru 2022., 2023. un 2024. gadam". Pasākumi, kuriem nepieciešams papildu finansējums, var tikt īstenoti, ja valsts budžeta sagatavošanas procesā tiks atbalstīts Izglītības un zinātnes ministrijas iesniegtais prioritāro pasākumu pieteikums. Pamatnostādņu īstenošanas procesā jāsamēro finansējuma nepieciešamība ar potenciāli pieejamo finansējumu, kā arī jāvērtē iespēja piesaistīt privāto finansējumu.
· 5. Izglītības un zinātnes ministrijai sagatavot un izglītības un zinātnes ministram iesniegt noteiktā kārtībā Ministru kabinetā:
· 5.1. līdz 2022. gada 31. decembrim – pamatnostādņu īstenošanas plānu 2023.–2027. gadam;
· 5.2. līdz 2025. gada 1. jūlijam – pamatnostādņu īstenošanas starpposma novērtējumu.

